JohanHeinsen/ENO huggingface dataset:
Aarhuus Stifts-Tidende, 1842-10-15
Det bekjendte Liigtorne Plaster fra Ligtorne-Operateur Polack i Khvn. for indgroede Negle og Liigtorne, er ene og alene at erholde hos E. N. Kirkerup paa der store Torv. - Aarhuus, den 14de Octbr. 1842. A. Volack.
Aarhuus Stifts-Tidende, 1842-10-15
At Læseforeningens Locale fra den 17de dennes er i Gaarden Ns 918 paa det store Torv ved Siden af Justitsraad Willemoes, bringes herved til Medlemmernes Kundskab. Aarhuus, den 15de Octbr. 1842. J. Seidelin, p. t. Secretair.
Aarhuus Stifts-Tidende, 1842-10-15
En Præst her i Stiftet, der ved en theol. Candidat lader sin 9 Aars gamle Søn forberede til Optagelse i en lærd Skole, søger een eller to Jevnaldrende, for at deeltage i Underviisningen. Nærmere Underretning desangaaende gives af Hr. Tandlæge Asmussen i Aarhuus, Møller Asmussen i Vestermølle pr. Skanderborg og Sognepræsten i Theem pr. Skanderborg.
Aarhuus Stifts-Tidende, 1842-10-15
Hos Undertegnede kunne 2 a 3 duelige Skrædersvende faae Arbeide, som rigtig forstaae at sye probert og smukt Arbeide. For stort Arbeide, smukt syet og behandlet, betales fra 11-20 1/4 Stykket. Mindre Arbeide i Forhold dertil. Sammesteds er et meubleret Værelse at faae tilleie førstk. Flyttetid den 18de Octbr. C. Grouleff, Volden af 904.
Aarhuus Stifts-Tidende, 1842-10-15
Hvor en Sengs Klæder ere at faae tilleie, anviser Adressecontoiret.
Aarhuus Stifts-Tidende, 1842-10-15
Den i Aarhuus Stiftstidende M 182 averterede Plads for et ungt Menneske hos Forpagter Eilertsen paa Lykkesholm, er nu besat.
Aarhuus Stifts-Tidende, 1842-10-17
332 No 185. Mandagen den 17 October. Den til Forsendelse med Brevposterne Kongelig allernaadigst alene privilegerede Stifts-Tidende. Aarhuus Udgives 4 Gange ugentlig af Overkrigscommissair A. F. Elmquist. Redigeres af H. F. Elmquist, Cand. phil.
Aarhuus Stifts-Tidende, 1842-10-17
Nyheder fra Udlandet. J China have de brittiske Tropper erobret Tschapu, Hovedmarkedspladsen for Handelen mellem China og Japan, efter at den i flere Dage havde været beskudt af 9 Linieskibe og 2 Fregatter. Chineserne, der vare 10,000 Md. stærke, flygtede af alle Kanter. Trehundrede Tartarer vare flygtede ind i et Afgudstempel, der styrtede sammen over dem og begrov dem Alle paa 40 nær, som faldt i brittisk Fangenskab.
Aarhuus Stifts-Tidende, 1842-10-17
Englænderne mistede i denne Affaire to høie Officerer: Oberst Tomlinson og Generaladjutanten Oberst Mountain. - Englænderne ere nu paa Marschen til Peking. De vare allerede i Nærheden af Nanking, Expeditionshæren bestaaer af 18000 Md. Landings tropper, 40 Krigskibe, 80 Transport og 20 Dampskibe. (Franske Aviser fortælle, at Chineserne have udrustet en stor Mængde Brandskibe, sammenlænkede to og to, hvormed der skal gjøres Forsøg paa at opbrænde den engelske Flaade.)¬
Aarhuus Stifts-Tidende, 1842-10-17
J Grækenland har man opdaget en ny Sammensværgelse til at ombringe alle de baierske Officerer, ja Rygtet fortæller endogsaa Kongen selv. Blandt de i denne Anledning Arresterede befinder sig ogsaa en Avisredacteur.
Aarhuus Stifts-Tidende, 1842-10-17
J Lissabon (Hovedstaden i Portugal), som 1755 ødelagdes ved Jordskjælv, hvorved 30,000 Mennesker begroves under Ruinerne, har man hele den forløbne Sommer levet i stor Angst, da der sjelden forløb en Uge, uden at man fornam Jordrystelser, som dog ikke forvoldte nogen Skade. Fra Begyndelsen af Mai indtil midt i Septbr. havde man der kun havt to Gange Regn, og Heden havde været næsten utaalelig.
Aarhuus Stifts-Tidende, 1842-10-17
J Spanien gjærer det stærkt paa alle Kanter, og man frygter meget for Uroligheder, især fordi Militaircheferne have faaet Ordre til at lade Communerne underholde deres Tropper. Folket samler sig i bevæbnede Bander og have allerede flere Steder jaget Soldaterne bort. J Provindsen Valencia har Pøbelen plyndret Saltværkerne ved Jumella.
Aarhuus Stifts-Tidende, 1842-10-17
Oversvømmelserne i Jtalien skulle have naaet en frygtelig Grad, og ikke i Mandsminde har man oplevet saa stærke Regnskyl, som den 12te, 13de og 14de Septbr. Floderne Secchia, Tanaro a. vare derved stegne saaledes over deres Bredder, at hele Landsbyer vare bortskyllede, en stor Mængde Kreaturer omkomne, ligesom ogsaa mange Mennesker.
Aarhuus Stifts-Tidende, 1842-10-17
Da den franske Kongefamilie forleden Nat reiste fra Slottet En til St. Cloud, styrtede den Officeer, som commanderende Eskorten, med sin Hest, og blev overkjørt af den Vogn, hvori Thronarvingen, den lille Greve af Paris, befandt sig, saa at den Ulykkelige kort efter opgav sin Aand.
Aarhuus Stifts-Tidende, 1842-10-17
Den østerrigske Troppeleir ved Pesth har faaet en sørgelig Ende. Et rædsomt Skybrud, som rasede den 29de Septbr., havde anrettet en uhyre Ødelæggelse i Leiren: Telten styrtedes overende og skylledes bort, Effecterne ødelagdes, Hestene løbe løbske, Menneskene bleve syge, Nogle mistede endogsaa Livet, kort: Alt blev i en saadan Forstyrrelse, at Leiren maatte hæves.
Aarhuus Stifts-Tidende, 1842-10-17
J det nordlige Tydskland har man allerede Vinter, i Königsberg har det forleden Nat sneet saa stærkt, at der om Morgenen laa flere Tommer høi Snee i Gaderne. Ogsaa i Petersborg har man allerede havt et stærkt Sneefog. Fra de østersøiske Provindser klages over en Kartoffel-Epidemi J Rusland har der atter raset en betydelig Jldebrand, nemlig i Troisk, Gouvernementet Oren burg, hvor 243 private Huse brændte, foruden Caserner, Toldbygninger, Skoler og Fængsler, den græske Kirke og to muhamedanske Moscheer.
Aarhuus Stifts-Tidende, 1842-10-17
J den svenske Universitetsstad Upsala har der i flere Aftener været blodige Slagsmaal mellem Studenterne og Haandværksvendene. Regjeringen har i denne Anledning beordret en Undersøgelsescommission til Upsala.
Aarhuus Stifts-Tidende, 1842-10-17
Fædrelandet. Kjøbenhavn, den 15de Octbr. J Onsdags Aftes viste DD. M. Sig for første Gang efter Hjemkomsten i Theatret, hvortil de ankom i festligt Optog, ligesom ogsaa den største Deel af Publicum var iført Gallaklæder. Ved Jndtrædelsen i Logen hilstes Kongeparret med Jubelraab, hvorefter en af Prof. Heiberg forfattet Sang blev afsunget af Publicum. Efter Skuespillet kjørte D. M. hjem med Fakler. Kronprindsessens Broder, Prinds Georg af Mecklenborg-Strelitz, var i Kongens Suite. (Md.)
Aarhuus Stifts-Tidende, 1842-10-17
Hs. Maj. Kongen har under 10de de allern. befalet, at alle kgl. Embedsmænd og Rangspersoner, der have Tilladelse til at bære Kaarde og Portd'epee, skulle paa den til de respective Uniformer hørende trekantede Hat anlægge og bære den for den kgl. Landmilitair-Etat ved allerhøieste Rescript af 2 Juni d. A. anordnede Cocarde. (Brig. Td.)
Aarhuus Stifts-Tidende, 1842-10-17
Løverdag den 8de de holdt Hs. K. H. Prinds Frederik Ferdinand Revne over det i Nestved garnisonerende 4de Dragon-Regiment under Command af dets nye Chef, Oberstlieutn. v. Flindt. Alle Evolutioner udførtes med beundringsværdig Præcision. (Sjællandsp.)
Aarhuus Stifts-Tidende, 1842-10-17
Ved en Meddelelse i Ugeskrift for Læger af Dr. Ahrensen synes det at være bragt til en meget høi Grad af Sandsynlighed, at en bekjendt ung Videnskabsmands Død, hvis Tab almindelig beklages, er foraarsaget ved Blyforgiftning, der havde sin Oprindelse af en stærk Brug af Maccuba, forfalsket med Mønnie, og at dette i flere Henseender sørgelige Dødsfald saaledes er en Følge af den mildest talt utilgivelige Letsindighed, hvormed en Handlende har søgt at udvide sin Jndustri." Saavidt vi vide, er denne Handlende nu under criminel Tiltale, og baade af ham og hans Svend skal der være Tilstaaelse for, at de have indblandet Mønnie i den Maccuba, de udsolgte i Detail fra deres Boutik, men derimod ikke i den, som de i større Partier solgte til de andre Tobakshandlere. (Fædrel.)
Aarhuus Stifts-Tidende, 1842-10-17
Trykkefrihedsselskabets Petition om Udvidelse af den bestaaende Trykkefrihed er, ifølge Skriftcomiteens Beslutning, bleven tilstillet Hr. Justitsraad Fleischer, der havde været Producent af Selskabets forrige Petition for Jyllands Provindsialstænder, med Anmodning til denne Stænderdeputerede om ogsaa dennegang at forelægge Petitionen for Stænderforsamlingen i Viborg. (Brig. Td.)
Aarhuus Stifts-Tidende, 1842-10-17
Khvnsposten for i Onsdags begyndte saaledes:
Aarhuus Stifts-Tidende, 1842-10-17
Det er ikke forste Gang Jyderne have reddet Danmark det er paa Niels Ebbesens Efterkommere vi sætte vors Haab.
Aarhuus Stifts-Tidende, 1842-10-17
- J Torsdags Middag blev vor udødelige Tone digter Weyses Liig høitideligt bisat i Frue Kirke, der var propfyldt med Tilskuere af alle Stænder, dog især de høiere. Et glimrende Liigfølge, i hvilket man saae mange af Hovedstadens Notabiliteter, ledsagede Kisten og dannede i Choret en Kreds om den. Med Kraft og vidunderlig Skjønhed udførtes (Hr. Hartmann spillede Orgelet) en af den Afdøde selv componeret Kirkemusik til en Cantate af Oehlenschlæger. Det var Weyses egen Aand, som i disse himmelske Melodier indviede ham til den evige Hvile og lagde over alle Ansigter et dybt og veemodigt Alvor, der vidnede om den almindelige Sorg. Hofpræst Pauli holdt Sørgetalen. Derefter afsang Studentersang foreningens Medlemmer et Farvel til Weyse" (Or denne af H. P. Holst), til den Afds, fortræffelige Musik, til Holst bekjendte Farvel til Frederik den Sjette", som ved den Høisal. Liigbegængelse blev afsunget ovenover Vesterport.
Aarhuus Stifts-Tidende, 1842-10-17
- Det var eller mærkeligt, at samme Dag som Weyses Liigbegængelse fandt Sted, begroves ogsaa Enken efter en anden af vore berømte Componister, nemlig Professor Kuntzens Enke.
Aarhuus Stifts-Tidende, 1842-10-17
Polytechnisk Candidat Thygesen, der agter at oprette et Steentøifabrik her i Staden, og desaarsag har foretaget en Reise i Jylland og Bornholm for at gjøre sig bekjendt med Landets vigtigste Leer arter, vil nu med kongelig Understøttelse foretage en Reise til Udlandet, for der at erhverve sig practisk Færdighed i Leervarernes Forfærdigelse. (Dan.)
Aarhuus Stifts-Tidende, 1842-10-17
Ogsaa Høiesteret har dømt den for svigagtig Fallit arresterede Silke= og Klædehandler Mønster til eet Aars Forbedringshuusstraf.
Aarhuus Stifts-Tidende, 1842-10-17
Af en Efterlysning i Adresavisen erfares, at der af de ved Blæsten paa Slotspladsen omspredte Bankosedler (see Av. N 183) savnes et Beløb af 400 £ i forsk. Sedler, for hvis Tilveiebringelse der udloves en passende Douceur.
Aarhuus Stifts-Tidende, 1842-10-17
Ved Jldebranden forleden Nat, da Stjerne møllen (paa Farimagsveien) brændte, var Horizonten saa aldeles rød imod Nord, at man tydeligt paa samme Side kunde skjelne Tallene paa de herv. Uhr skiver. - Ved den i Søndags Aftes stedfundne Jldebrand paa Vangede Mark frelste den afbrændte Gaards Beboere med Nød og neppe Livet, hvorimod der brændte 5 Køer, en Deel Faar og 24 Sviin, samt al den indavlede Sæd, alt Ind= og Udbo &c. Den ulykkelige Familie havde Intet assureret. (Md.)- Ved den stærke Storm forleden Nat mistede flere her paa Rheden liggende Skibe deres Ankere og dreve paa Land. To bleve siddende fast udfor Castellet.
Aarhuus Stifts-Tidende, 1842-10-17
- Jgaar Aftes styrtede en ung Pige, efter Udseende en Tjenestepige, sig fra Prindsensbro ned i Canalen. Mange Mennester strømmede øieblikkeligen til, og det lykkedes en Sømand at drage hende opaf Vandet, inden det endnu var for sildigt. Man saae hende derefter, saa vaad hun var, at blive ført til Politikammeret, escorteret af to Vægtere. (Dan.)– J Onsdags døde Generalkrigscommiss. Mathiesen, Ridder af Nordstjernen og Vasaordenen, 80 Aar gl. Den Afdøde, en Nordmand af Fødsel, efterlader sig en meget betydelig Formue.
Aarhuus Stifts-Tidende, 1842-10-17
Slesvig, den 13de October. Jgaar aabnedes her den fjerde slesvigske Stænderforsamling, som sædvanligt ved Gudstjeneste i Domkirken, hvor Prædikenen holdtes af Provst Nielsen. Til Præsident valgtes Etatsraad Prof. Falck og til Vicepræsident Dr. Gülich. Pastor Lorenzen og Advocat Storm bleve Secretairer, Provst Bøysen og Pastor Moritzen Redacteurer af St. Td. Amtsforvalter Holstein af Æroeskjøbing blev ikke tilladt at møde som Deputeret, af Mangel paa Grundbesiddelse.
Aarhuus Stifts-Tidende, 1842-10-17
Odense, den 13de Octbr. Jgaar Aftes havde vi her i Nærheden en skrækkelig Jldebrand, nemlig i Munkeboe, hvor Præstegaarden, een Gaard og 14 Huse ere afbrændte, og 23 Familier derved blevne huusvilde. (Nogle nævne blandt de afbrændte Bygninger baade Hospitalet og Degneboligen.) Jlden var opkommen i Præstegaardens Bryggers. Aftenen iforveien faaes en stærk Jldebrand noget længere borte, og lige til i Formiddags gik det Rygte, at Tranekjær Slot var afbrændt, men nu erfares, at det har været i en Landsby i Nyborgegnen. - Endskjøndt Hr. Depuis med sin Kone og den unge Kuhn igaar Aftes maatte spille for temmelig tomt Huus, udførte de dog deres forhausende Kunster med samme Liv og Munterhed, som om de vare blevne opmuntrede ved et talrigt Besøg. Kunne disse Kunstnere imidlertid nøies med at leve af Æren, da fik de fuldtop deraf: Publicums Bifaldsyttringer vare usædvanligt enthusiastiske. - Det Müllerske Selskab vil efter Forlydende aabne sine Forestillinger paa det herværende Theater paa Søndag otte Dage den 23de Octbr. (p. Av.)
Aarhuus Stifts-Tidende, 1842-10-17
Nyborg, den 12te October. Jgaar Aftes Kl. 9. udbrød en voldsom Jldebrand i den 3/4 Miil herfra beliggende By Kogsbølle (i Nærheden af Holckenhavn). Fire Gaarde og et Huus afbrændte. Et Barn er omkommet i Luerne. - En af de til Øvelse i Exerceertiden indkaldte Frifolk druknede sig den 14de f. M. i Slotsgraven her i Staden. Aarsagen angives af "Den Frisindede at være denne: Ved sin Afreise fra Hjemmet (Jylland) var hans Fader for kort Tid siden død, og Moderen laae - Liig. Ved at melde sig ved Corpset anmeldte han tillige at være sog; men det blev ham afslaaet at maatte komme paa Sygestuen. Efterat have exerceret nogle Gange, gjorde han en Feil, hvorfor han af en Lieutenant blev tildeelt 6 Slag; forvirret i Sind af Sorg over Tabet af sine Forældre, gjorde han atter en Feil, og nu truede Capitain v. Münnich ham med, at han den næste Dag for Alvor skulde faae Prygl Dette blev imidlertid ikke Tilfældet; thi samme Aften druknede han sig. Hans Liig blev fundet anden Dag derefter. (Hr. Av.)
Aarhuus Stifts-Tidende, 1842-10-17
Handels-Efterretninger. Endelig er man da fra Jylland begyndt at gjøre Forsøg med at afsende levende Kreaturer til de engelske Markeder. Det sees nemlig af Thisted Avis, at Skpr. Futhrux er afseilet fra Lemvig til Newcastle med en Ladning levende Gjæs. J London er Prisen paa Gjæs for nærværende Tid fra 15 til 25 Rbmk. pr. St. efter Vægten. Tolden er kun 5 pC.
Aarhuus Stifts-Tidende, 1842-10-17
Dødsfald. Kgl. Lakeyserviteur Jens Falkenberg, (50 Aar gl.), Generalkrigscommissair Mathiesen, Fru Kammerraadinde Hartwig f. Gram, Charlotte Andersen, (29 Aar), Augusta Humble, Hans Hansen (Søn af Statsr. Hansen, 15 Aar), Christian Fr. La Cour (af Svendborg, 20 Aar gl.), Enkemad. Færch (af Nibe); Alle i Khvn. Kbm. Kielsen paa Julianeshaab i Grønland. Carl Permiin (22 Aar) i Storeheddinge.
Aarhuus Stifts-Tidende, 1842-10-17
Aarhuus. J næste Uge afreiser det Titchenske Skuespillerselskab herfra til Aalborg, efter at det i en Tid af omtrent 6 Uger har givet her en Snees Forestillinger.
Aarhuus Stifts-Tidende, 1842-10-17
Paa Onsdag vil blive givet en ny Benefice for Hr. Jørgensen, da den, han nylig havde, var formedelst det indtrufne daarlige Veir saa ringe besøgt, at Directeuren tog den for egen Regning og tilstod Hr. Jørgensen en nye istedet for. Til denne er nu valgt Digteren H. C. Andersens interessante Stykke: "Skilles og mødes eller Spanierne i Fyen" og Vaudevillen: "Kong Salomon, og Jørgen Hattemager, i hvilket sidste Stykke Beneficianten selv udfører Salomon Goldkalds Rolle. (Ved denne Leilighed finde vi os foranledigede til at underrette Publicum om, at den Ulykke, som, tidligere antydet, truer Skuespiller Jørgensen, er total Blindhed, da han, ifølge flere anseete Lægers Erklæring, vil og føie Tid blive angreben af den sorte Stær.)
Aarhuus Stifts-Tidende, 1842-10-17
Reisende. Med Dampskibet "Jris" fra Khvn. til Aarhuus Kammerherre Hofthef v. Paulsen, Baron Julius Rosenkrantz, Fru Hofjægermesterinde de Thygeson, Politiretsfuldm. Feddersen, Grosserer Prætorius, Lieutn. Baron A. v. Rosenkrantz, Frøken W. v. Bergen, Pr. Lieutn. Blankenburg v. Prydz med Frue og Barn, Studios, juris Moltke, Jfr. Amundin, Bogholder Stuber, Jfr. Laura Hansen, Jfr. C. Lindberg, Kbm. Schougaard, Jfr. Schrøder, Gartner Schrøder, Handelsbet. Jensen, nogle Tjenestetiender og 14 Dækspassagerer.
Aarhuus Stifts-Tidende, 1842-10-17
Med Dampskibet "Jris" fra Aarhuus til Khvn.: Cand. juris Fr. Paludan=Müller m. Frue, Frøken A. Løvenson, Kbm. Hagemann m. Kone, Kbm. A. Lewis, Frøken C. Bruun, Fru Schulz med Datter, Jfr. E. Christensen, Skibsbygm. Thomsen, Hr. Modeveg, Jfr. Harboe, Forpagter Bang, Kom. Samson, Jfr. J. Find, Høker Brock, nogle Haandværksvende og Soldater. Med "Christian den Ottende" fra Kallundborg; Bygningsconducteur Thielemann, Propritair Hansen, Pastor Laurent, Toldbetjent Laurent, Baron Rosenkrantz, Jfr. Petersen, Kbm. Kjellerup.
Aarhuus Stifts-Tidende, 1842-10-17
Forlangt Jndrykkelse. Aarhuus, den 15de Octbr. 1832.
Aarhuus Stifts-Tidende, 1842-10-17
I Anledning af et Jnserat i Aalborg Stiftstidende a 205, betræffende det Titchenske Skuespillerselskab, kunde man korteligen anføre, at naar man veed, fra hvad Kant Vinden blæser, vil Jngen undres over den Tone, bemeldte Opsats fører, og behøver desaarsag aldeles ingen videre Droftning eller Giensvar." Jmidlertid maa Jndsenderen dog tillade sig at bemærke: at det Titchenske Selskab jævnligen har spilt for taaleligt Huus og flere Gange endogsaa for godt Huus; at Selskabets qvindelige Personale ikke just staaer saa meget langt tilbage for det Müllerske Selskabs Damepersonale, og at det Titchenske Selskab i det comiske Fag snarere staaer over end under det Müllerske, samt at Selskabets Præstationer, hvoraf især nogle endog have gjort megen Lykke her, ville være dets bedste Anbefaling og en total Gjendrivelse af ethvert ubeføiet Rygte, der sættes i Omløb for at skade det.
Aarhuus Stifts-Tidende, 1842-10-17
Bekjendtgjørelser. De Forældre, som ønske deres Børn optagne i Dom sognets Borgerskole ved det nu begyndende Skolehalvaar, ville behage at møde med dem paa Skolen Onsdagen den 19de Octbr., Formiddag Kl. 10, samt medbringe de befalede Døbe= og Vaccinationsattester.
Aarhuus Stifts-Tidende, 1842-10-17
Domsognets Borgerskole i Aarhuus, den 15de Octbr. 1842.
Aarhuus Stifts-Tidende, 1842-10-17
Klubben Harmonien, afholder Onsdagen den 19de dennes, om Aftenen Kl. 7, Generalforsamling, hvortil de ærede Medlemmer herved anmodes beh. at give Møde. Directionen.
Aarhuus Stifts-Tidende, 1842-10-17
Theatret i Aarhuus. Onsdagen den 19de Octbr. opføres: "Skilles og mødes" Original Vaudeville i 2 Afdelinger af H. C. Andersen. Første Afdeling: Spanierne i Odense. Anden Afdeling: Fem og tyve Aar derefter. Derefter: "Kong Salomon og Jørgen Hattemager. Vaudeville i 1 Act af Heiberg. P. J. Titchen.
Aarhuus Stifts-Tidende, 1842-10-17
Mandagen den 24de Octbr. førstkommende, om Formiddagen Kl. 10, afholdes Auction i Moesgaard Skov, over en heel Deel Udluftning og Rydning af Bøge. Elle og Eske m.v. Mødestedet er paa Moesgaard. Lysthavende indbydes. Hads & Ring Herreders Contoir, den 14de Octbr. 1842. Nyholm, const.
Aarhuus Stifts-Tidende, 1842-10-17
Jfølge tagen Beslutning i Boet efter afdøde Gaardeier Jens Peter Schmidt, bliver den dette Bo tilhørende Gaard Sindholt i Alstrup Sogn, Kier Herred, Aalborg Amt, med Hartkorn 7 Tdr. 4 Skpr. 2 Fkr. 1/4 Alb. og Halvdelen af en Parcel af Hartkorn 1 Skp. 2 Fkr. 2 1/2 Alb., med den indhøstede Avl og nedlagte Rugsæd, stillet til Bortsalg ved een eneste Auction, som afholdes i fornævnte Gaard Mandagen den 24de denne Maaned, Kl. 10 Formiddag. Til Liebhavernes Efterretning bemærkes: at den sædvanlige Besætning ved Gaarden har hidtil været imellem 50 og 60 Fækreaturer, foruden 6 Heste og 20 a 30 Faar, at den aarlige Udsæd er 18 a 20 Tønder Rug, 16 a 18 Tdr. Byg, 12 a 14 Tdr. Havre og 16 a 20 Tdr. Kartofler, at der paa de Gaarden tilliggende Enge kan avles 90 a 100 Læs Høe og at Gaardens Bygninger ere gode og vel vedligeholdte. En betydelig Deel af Kjøbesummen kan blive indestaaende i Gaarden med Eiendomme, som kan tiltrædes af Kjøberen saasnart hans Bud er approberet. Lysthavende indbydes. Kjer og Hvetboe Herreders Contoir i Nørresundby, den 3die Octbr. 1842. N. Ostenfeldt, const.
Aarhuus Stifts-Tidende, 1842-10-17
Ved Regnskabets Aflæggelse for de Medlemmers Vedkommende, som i Horsens og Omegn ere optagne i Trykkefrihedselskabet, blev en Sum overleveret Undertegnede, som opsparet i Aarenes Løb. Alle indenbyes Medlemmer have givet Afkald paa deres Deel i samme til Fordeel for Asylet her. Skulde nogen Udenbyes gjöre Fordring paa sin Andeel omtr. 2 Mk. for hver, bedes disse Smaasummer afhentede inden 3 Uger fra Dato hos Undertegnede. Det meddeles endvidere til behagelig Efterretning, at Hr. Boghandler Holm har overtaget sig at besörge Distributionen indtil videre. Horsens, den 12te Octbr. 1842. P. C. J. Rasmussen, ord. Catechet.
Aarhuus Stifts-Tidende, 1842-10-17
Brandassurance-Foreningen. bekjendtgjør herved, at Proprietair v. Engelsted til Ranzausgave er beskikket til Districtsforstander for Hads Herred i Aarhuus Amt, istedetfor Proprietair Lewring, der nu formedelst Eiendomssalg forlader Egnen. J Directionen, den 8de Octbr. 1842. C. Jngerslew. W. Wart.
Aarhuus Stifts-Tidende, 1842-10-17
Trykte Cataloger over Hads Herreds Laanebogsamling ere at faae hos Saxild, Noløv, Dyrby og Odder Skolelærere for 1 1 Stk. til Fordeel for Bogsamlingen, ligesom Contribuenterne kan sammesteds modtage Bøger til Laans fra 1ste Novbr. 1842. Bruun.
Aarhuus Stifts-Tidende, 1842-10-17
Skipper Svending afseiler paa førstk. Torsdag og medtager Fragtgods til Veile, Fredericia og Colding. Aarhuus, den 17de Octbr. 1842.
Aarhuus Stifts-Tidende, 1842-10-17
Trykt i Aarhuus Stiftsbogtrykkerie. Dampskibet Tris"
Aarhuus Stifts-Tidende, 1842-10-17
Capitain Sletting,
Aarhuus Stifts-Tidende, 1842-10-17
afgaaer fra Aarhuus Løverdagen den 22de October om Morgenen Kl. 6, og medtager Passagerer, Gods og Kreaturer til Fredericia, Assens, Sönderborg og Kiel, hvorfra det igjen retournerer til Aarhuus over de samme Stationer Onsdagen den 26de October Eftermiddag Kl. 3 ½, og afgaaer Torsdagen den 27de October om Morgenen Kl. 6 til Aalborg. Passageer-Betalingen fra 1ste Kah. 2den Kah. Dækket. Aarhuus til Fredericia 2 Rbd. 1 Rbd. 1 Rbd. til Assens - Sönderborg 5 Kiel– 4 – Aalborg. Familier nyde Moderation i Forhold til Personantallet. I Fragten er Indskrivnings- og Landsætningspenge iberegnet. Indskrivning, saavel for Passagerer som for Gods og Kreaturer etc., skeer i Aarhuus hos Undertegnede, hvor nærmere Underretning erholdes. A. Thomsen.
Aarhuus Stifts-Tidende, 1842-10-17
Dampskibet. Königinn Caroline Amalie, Capt. P. Jordt, afgaaer fra Aarhuus til Kjöbenhavn.
Aarhuus Stifts-Tidende, 1842-10-17
Torsdagen den 20de October, og Torsdagen d. 27de October, Kl. 5 Eftermiddag, hvormed det ender sin regelmæssige Fart imellem nævnte Steder for dette Aar. Indskrivningen af Passagerer, saavel som Anmeldelsen af Gods, skeer hos J. H. Agerup. Aarhuus, den 15de Octbr. 1842.
Aarhuus Stifts-Tidende, 1842-10-17
Korn-Rensemaskiner.
Aarhuus Stifts-Tidende, 1842-10-17
af W. Hansens Fabrik ved Assens haves i Oplag og sælges til Fabrikpriser hos L. C. Schmidt. Schweitzer, Stoltzer- og Eidamer-Oste, flamske L. C. Schmidt. Sild, Christiania Anchiovis samt bedste 8 Graders Kjøbenhavns Kornbrændeviin faaes hos N. & M. Lazarus. tage og Straris og Voris N. & M. Lazarus.
Aarhuus Stifts-Tidende, 1842-10-17
Indenlandske uldne Dynevaar samt Linned-Bolsteresælges til meget billige Priser af Wilh. Møller, boende i Sadelmager Løvengreens Gaard paa Skolegade. Sammesteds er en stor 3 Etages Kakkelovn og en dito 1 Etages Vindovn at faae enten tilleie eller tilkjøbs.
Aarhuus Stifts-Tidende, 1842-10-17
En ny Fjedervogn er tilsalg hos J. Wollenbergs Enke.
Aarhuus Stifts-Tidende, 1842-10-17
Nye flamske Sild og Christiania Anchioviere nylig arriverede hos F. Philip.
Aarhuus Stifts-Tidende, 1842-10-17
At Læseforeningens Locale fra den 19de dennes er i Gaarden N 918 paa det store Torv ved Siden af Justitsraad Willemoes, bringes herved til Medlemmernes Kundskab. Aarhuus, den 15de Octbr. 1842. J. Seidelin, p. t. Secretair.